Es modifica el capítol IV del títol IV de la Llei 15/1997, que resta redactat de la manera següent:
Taxa per a la verificació prèvia a l'admissió de valors a negociació exclusivament als mercats de valors situats a Catalunya
"Constitueix el fet imposable de la taxa la verificació del compliment dels requisits necessaris per a l'admissió de valors a negociació exclusivament als mercats de valors situats a Catalunya.
"Són subjectes passius les societats que sol·liciten la verificació del compliment dels requisits necessaris per a l'admissió de valors a negociació exclusivament als mercats de valors situats a Catalunya.
"La taxa s'acredita en el moment que el Departament d'Economia i Finances fa la verificació prèvia del fullet d'admissió i dóna per complerts tots els requisits necessaris per a l'admissió dels valors a negociació.
En el cas de societats d'inversió de capital variable, la base imposable és el valor nominal del capital en circulació en la data de la verificació corresponent.
En el cas de verificacions prèvies a l'admissió a negociació de valors emesos com a conseqüència d'ampliacions de llur capital estatutari màxim, la base imposable és la diferència entre el capital en circulació en el moment de la verificació i el capital en circulació en el moment de l'última verificació efectuada.
"a) Fullets d'admissió a negociació als mercats de valors situats a Catalunya amb un termini final d'amortització o venciment superior a divuit mesos: 0,03."
"b) Fullets d'admissió a negociació als mercats de valors situats a Catalunya amb un termini final d'amortització o venciment inferior o igual a divuit mesos: 0,01."
Si la quota que resulta d'aplicar el tipus de gravamen és superior a 20.400,00 euros, en el cas d'emissions de renda variable, o de 9.180,00 euros, en el cas de valors de renda fixa, s'ha d'aplicar una quota fixa màxima de 20.400,00 euros i 9.180,00 euros, respectivament."
S'afegeix un nou capítol, el V, al títol IV de la Llei 15/1997, amb el text següent:
"Capítol V. Taxa per a la verificació prèvia a l'emissió de valors que seran admesos a negociació exclusivament als mercats de valors situats a Catalunya
"Constitueix el fet imposable de la taxa la verificació del compliment dels requisits necessaris per a l'emissió de valors que seran admesos a negociació exclusivament als mercats de valors situats a Catalunya.
"Són subjectes passius les societats que sol·liciten la verificació dels requisits necessaris per a l'emissió de valors que seran admesos a negociació exclusivament als mercats de valors situats a Catalunya.
"La taxa s'acredita en el moment que el Departament d'Economia i Finances en fa la verificació i dóna per complerts tots els requisits necessaris per a l'emissió dels valors.
"a) Fullets d'emissió o fullets d'ofertes públiques de venda de valors amb un termini final d'amortització o venciment superior a divuit mesos, i fullets presentats com a conseqüència de modificacions de valors en circulació que suposen un increment del seu valor nominal: 0,14."
"b) Fullets d'emissió o fullets d'ofertes públiques de venda de valors amb un termini final d'amortització o venciment inferior o igual a divuit mesos: 0,04."
Si la quota que resulta d'aplicar el tipus de gravamen és superior a 66.356,10 euros, en el cas d'emissions de renda variable, o de 39.813,66 euros, en el cas de valors de renda fixa, s'ha d'aplicar una quota fixa màxima de 66.356,10 euros i 39.813,66 euros, respectivament.
Per als fullets presentats com a conseqüència de la modificació de valors en circulació que suposen una disminució del valor nominal d'aquests, suplements o modificacions de fullets d'emissió registrats que no afecten el valor nominal de l'emissió o emissions, excepte fullets incomplets: 154,99 euros."